Nyeste Skilderie af Kiøbenhavn, 1813-05-22
Leipzig, d. 13 Maji. Siden 3 Dage er vor Stad besat af Franske Tropper. Vor Tidende af 6te d. M. indeholder angaaende det blodige Slag d. 2den følgende Artikel: Siden 3 Dage have vi befundet os i største Urolighed. Talrige, fra alle Kanter hidstrømmende Armeer lode os ahne store Begivenheder, og alting røbede, at Skuespillet vilde blive her. Efterat den Russ. Armee og Gen. Blüchers Corps var gaaet ved Meissen og Dresden over Elben, marcherede de mod Pegau og Zeitz og forenede sig med Wittensteins Corps, der kom fra Egnen af Deslau, trak igjennem vor Stad og sluttede sig til Storarmeen, ved hvilken Keiser Alerander og Kongen af Preussen befandt sig i egen Person. - Fra den anden Side var Keiser Napoleon, kommen med Førsten af Moskwas og Hert. af Ragusas Corps, samt en eneste Division Garde fra Erfurt. - Denne Magt syntes ikke at staae i noget Forhold til de Forbundnes. Men efter een af de vise Beregninger, som den store Mand har aflagt saa mange Beviser paa, skulde ved Gustav Adolphs Mindemærke paa Sletten ved Lützen Vicekongens Armee, Hs. Ms. Armee og de Corps, som Gen. Gr. Bertrand førte hid fra Jtalien, forene sig paa benævnte Dag. - De Forbundne maatte vide, at Keiser Napoleon søgte at udføre et afgjørende Slag, men talrige Jnf. og Cavall. Corps, Gardens Eliter vare endnu ikke ankomne. Hovedarmeen bestod af unge Soldater og de Forbundne kunde haabe at forekomme Keiserens Plan. Dette synes i det mindste at have været sammes Plan, og den 1 Maji blev bestemt til et almindeligt Angreb, Denne Omstændighed reddede dem uden Tvivl fra en end større Ulykke. Samme Dag skulde de Franske Armeer, der trak frem over Merseburg, Weissensels og Naumburg, forene sig paa Sletten ved Lützen. J det Øieblik, da Napoleon drog igjennem Markranstadt, for at forene sig med Vicekongen af Jtalien, blev Fyrst af Moskwa, der dækkede Centrum, angreben af hele den fiendtlige Magt. Een af hans Divisioner, under General Souhams Befaling, der bestod af lutter nylig udtagne Tropper, udholdt i 2 Timer alle Fiendens Angreb. Marschallen kom den til Hjelp. Tre Gange bleve de forbundne Tropper slagne tilbage, tre Gange fornyede de Angrebet og dreve de Franske indtil Kayma. Hertugen af Ragusa, der understøttede Fyrsten af Moskwa, begyndte Fægtningen og dækkede hans høire Fløi. - Et nyt Angreb blev ligeledes med Held prøvet; men da Fyrst v. Wittenstein havde bragt alle sine Elitreserver, hvoriblandt Kongen af Preussens og endeel af den Russ. Garde, i Fægtningen, saa fik de Forbundne en saadan Overlegenhed, at man atter maatte trække sig tilbage. Men nu stillede Keiser Napoleon sig i Spidsen for sin Garde, for at understøtte Fyrsten af Moskwa medens Hertugen af Tarent, der deboucherede med Spidsen af Vicekongens Colonne over Makranstadt, omringede de Allieredes høire Fløi. Den Enthusiasmus, som Keiser Napoleon, understøttet af Fyrsten af Moskwa, indgjød sine Soldater, seirede over ethvert Overtal. Forgjeves vilde de Allieredes uhyre Cavallerie benytte sig af den for deres Angreb saa gunstige Slette; de fandt deres Død ved Bajonetterne af Soldater, der saae Fienden første Gang, og som lode disse uhyre Masser nærme sig dem paa en Afstand af 60 Skridt. - Fægtningen varede til Kl. 10 om Aftenen med Forbittrelse. Den forbundne Armee benyttede sig af Natten, for at trække sig over Pe gan. Den vilde ganske været ødelagt, dersom Napoleon havde havt Cavallerie. Men den største Deel af det, der kom fra Frankrige, var endnu ikke passeret Erfurt. Dette Slag er et afde mærkværdigste i Historien. Den forbundne Armee har liidt et uhyre Tab; det anslaaes imellem 2 og 30,000 Døde, Saarede og Fanger. Prindsen af Meklenburg-Streliz fandtes blandt de Døde. Keiser Napoleon lod ham med al Krigsære begrave i Pegau. - Hs. Majest. er den 4de brudt op til Pegau, for at forfølge Fienden, der trækker sig tilbage til Dresden og Meissen. Denne saa overordentlig mærkværdige Dags Aften havde General Grev Lauristons Corps besat vor Stad med en Division. Han forlod den d. 3die, for at tage en anden Retning; men d. 4de blev den besat af Fyrsten af Moskwa, som hele Aftenen og Natten igjennem drog i beundringsværdig Orden igjennem Leipzig. Vor Stad ligner en stor Leir. Nye Divisioner ventes endnu. Foruden Fyrsten af Moskwa (Ney) have vi heret stort Antal Generaler. Man tvivler ikke paa, at i dette Øieblik den venstre Elbbred er renset, og Forbindelsen med de brave Sachsiske Tropper i Torgau, med Dresden og Wittenberg, vil være tilveiebragt igjen. - Her er bekjendtgjort en Dagsbefaling af følgende Jndhold: Vicekongen af Jtalien har (d. 6te Maji) ved Gersdorf slaaet Gener. Miloradowisch's Armeecorps, bestaaende af to Divisioner, der udgjorde 12 Regimenter og næsten 9000 M. Generalen var paa Marschen, men kunde ikke komme til Slaget. Fienden er med stort Forlis bleven kastet tilbage. Vi komme i Dag til Nossen. Denne Dagsbefaling er, underskrevet af Brig. Gener. Chefen for GeneralStaben Jomini. - Fyrsten af Neuschatel berettede den i Leipzig, Dagen efter Slaget indrykkede Gen. Laurision, fra Lützen, "at Keiseren har vundet en glimrende Seir over den Preuss. Russ. Armee; at Keiseren forfølger sine Fordele, og Armeen paa denne skjønne Dag ikke har mistet nogen Person af Udmærkelse." – Fyrsten af Moskwa indrykkede med den under hans befaling staaende Armee den 5te i Leipzig. (Alt. Merk.) - Hamb. Corresp. Erindring: Den anførte Prinds af Mellenburg skal være Prindsen af Hessen-Homburg. Fra Egnen af Meissen, d. 8 Maji. Vor Armee har trukket sig tilbage for at concentrere sig. Tilbagetoget skedte i bedste Orden. Her bag Elden trække vi alle muelige Forstærkninger til os - og da kommer det til et nyt Slag.